ผีรอซดแห้ว กูรูสเปน โพสต์ทวีต โอตาเมนดี ซบ เรือใบ พรุ่งนี้
สาวกเรดอาร์มี รอซดแห้วได้เลย หลังตกเป็นข่าวคว้าตัว นิโคลัส โอตาเมนดี ปราการหลังจอมแกร่งจากบาเลนเซียอยู่นมนาน แต่ล่าสุดเจ้าตัวกำลังจะเป็นสมาชิกใหม่ของคู่ปรับร่วมเมืองอย่างแมนเชสเตอร์ ซิตี้ ในวันพรุ่งนี้หลังกูรูชื่อดังชาวสเปนโพสต์ทวีตเตอร์ยืนยันการย้ายทีมแบบไม่กลัวหน้าแตก,สำนักข่าวต่างประเทศรายงานวันที่ 17 ส.ค. ว่า กิลเญเม บาลาเก ผู้คร่ำหวอดในวงการลูกหนังชื่อดังชาวสเปน โพสต์ทวีตเตอร์ยืนยันว่า นิโคลัส โอตาเมนดี ปราการหลังจอมแกร่งของ ไอ้ค้างคาว บาเลนเซีย ใกล้จะเป็นสมาชิกใหม่ของ เรือใบสีฟ้าแมนเชสเตอร์ ซิตี้ ยักษ์ใหญ่ลีกผู้ดีในวันพรุ่งนี้,กองหลังชาวอาร์เจนไตน์ ตกเป็นข่าวย้ายมาเล่นในถิ่นโอล์ดแทรฟเฟิร์ดของ ปิศาจแดง แมนเชสเตอร์ ยูไนเต็ด อย่างหนักในซัมเมอร์นี้ แต่ทว่าล่าสุดตามรายงานจากสื่อหลายสำนักต่างอ้างว่าคู่ปรับร่วมเมืองอย่างแมนเชสเตอร์ ซิตี้ กำลังจะปาดหน้า ปิศาจแดง คว้าตัวแข้งรายนี้มาร่วมทีมในอีกไม่กี่ชั่วโมงข้างหน้า,อีกทั้งจากทวีตเตอร์ของ กิลเญโม บาราเก กูรูลูกหนังชืื่อดังชาวสเปน ก็แสดงให้เห็นถึงความเชื่อถือของข่าวนี้เข้าไปอีกหลังเจ้าตัวได้โพสต์ทวีตเตอร์แบบไม่กลัวหน้าแหกว่า นิโคลัส โอตาเมนดี จะย้ายมาเล่นให้กับแมนเชสเตอร์ ซิตี้ ในวันพรุ่งนี้ด้วยค่าตัว 40 ล้านยูโร รวมไปถึงการปล่อย อิเลียควิม ม็องกาลา กองหลังของซิตี้ไปให้กับบาเลนเซียด้วยสัญญายืมตัวซึ่งเป็นส่วนหนึ่งของข้อตกลง และยังบอกอีกว่า เรอัล มาดริด จะยอมทุ่มเงินถึง 50 ล้านยูโร เพื่อปาดหน้าทุกทีมคว้าตัว โอตาเมนดี มาร่วมทีมหากต้องเสีย แซร์จิโอ รามอส กองหลังตัวเก่งไปในซัมเมอร์นี้
สาวกเรดอาร์มี รอซดแห้วได้เลย หลังตกเป็นข่าวคว้าตัว นิโคลัส โอตาเมนดี ปราการหลังจอมแกร่งจากบาเลนเซียอยู่นมนาน แต่ล่าสุดเจ้าตัวกำลังจะเป็นสมาชิกใหม่ของคู่ปรับร่วมเมืองอย่างแมนเชสเตอร์ ซิตี้ หลังกูรูชื่อดังชาวสเปนโพสต์ทวีตเตอร์ยืนยันการย้ายทีมแบบไม่กลัวหน้าแตก
พรีเมียร์ลีก,แมนเชสเตอร์ ซิตี้,แมนเชสเตอร์ ยูไนเต็ด,นิโคลัส โอตาเมนดี,กิลเญเม บาลาเก,ข่าวกีฬา,ไทยรัฐออนไลน์